*Projekts*

LATVIJAS REPUBLIKAS MINISTRU KABINETS

**Numerācijas pārvaldīšanas kārtība, izveidojot un uzturot numerācijas datubāzi**

2014.gada \_\_\_\_. \_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_.§)

*Izdoti saskaņā ar Elektronisko sakaru likuma 7.panta 1.punktu,   
19.panta pirmās daļas 14.punktu un 55.panta otro daļu*

**I. Vispārīgie jautājumi**

1. Noteikumi nosaka kārtību, kādā:

1.1. valsts akciju sabiedrība "Elektroniskie sakari"(turpmāk – Elektroniskie sakari) pārvalda numerāciju, izveidojot un uzturot numerācijas datubāzi (turpmāk – datubāze);

1.2. Elektroniskie sakari, izpildot numerācijas pārvaldīšanas funkciju, saņem no Sabiedrisko pakalpojumu regulēšanas komisijas (turpmāk – regulators) šajos noteikumos noteikto informāciju par piešķirtajām, pagarinātajām, anulētajām un tālāknodotajām numerācijas lietošanas tiesībām;

1.3. Elektroniskie sakari, izpildot numerācijas pārvaldīšanas funkciju, saņem no elektronisko sakaru komersanta (turpmāk – komersants) šajos noteikumos noteikto informāciju par numerācijas izmantošanu.

2

2. Datubāze satur:

2.1. regulatora reģistrētu informāciju par piešķirtajām, pagarinātajām, anulētajām un tālāknodotajām numerācijas lietošanas tiesībām;

2.2. komersanta iesniegtu informāciju par numerācijas izmantošanu.

3

3. Regulators nodrošina, lai informācija par piešķirtajām, pagarinātajām, anulētajām un tālāknodotajām numerācijas lietošanas tiesībām būtu pareiza un precīza.

4

4. Komersants nodrošina, lai informācija par numerācijas izmantošanu būtu pareiza un precīza.

5

5. Elektroniskie sakari nodrošina piekļuvi datubāzei:

5.1. regulatoram, lai tas varētu veikt šo noteikumu 10., 11., 12. un 13.punktā noteiktās darbības un iegūt komersanta iesniegto informāciju par numerācijas izmantošanu;

5.2. komersantam, lai tas varētu veikt šo noteikumu 14., 15., 16. un 17.punktā noteiktās darbības.

6

6. Regulators datubāzē iesniedz informāciju elektroniski, reģistrējot to tiešsaistes režīmā.

7

7. Komersants datubāzē iesniedz informāciju elektroniski paplašināmās iezīmēšanas valodas “XML” formātā.

8

8. Elektroniskie sakari šo noteikumu II nodaļā minēto informāciju par numerācijas lietošanas tiesībām ievieto Elektronisko sakaru tīmekļa vietnē www.vases.lv.

9

9. Elektroniskie sakari šo noteikumu III nodaļā minēto informāciju par numerācijas izmantošanu publisko tikai tad, ja saņemta komersanta atļauja.

10

**II. Informācija par numerācijas lietošanas tiesībām**

10. Regulators par komersantam piešķirtajām numerācijas lietošanas tiesībām datubāzē reģistrē šādu informāciju:

10.1. komersanta nosaukums, vienotais reģistrācijas numurs un juridiskā adrese, ja komersantam numerācijas lietošanas tiesības piešķirtas pirmo reizi, vai komersanta nosaukums un vienotais reģistrācijas numurs, ja komersants jau ir reģistrēts datubāzē;

10.2. numuru diapazons vai kods, uz kuru ir piešķirtas numerācijas lietošanas tiesības;

10.3. numerācijas lietošanas tiesību darbības termiņš, ja numerācijas lietošanas tiesības ir piešķirtas uz konkrētu laikposmu, vai numerācijas lietošanas tiesību darbības sākuma termiņš, ja numerācijas lietošanas tiesības ir piešķirtas uz nenoteiktu laiku.

11

11. Regulators par numerācijas lietošanas tiesību darbības termiņa pagari­nāšanu datubāzē reģistrē šādu informāciju:

11.1. komersanta nosaukums un vienotais reģistrācijas numurs;

11.2. numuru diapazons vai kods, kura lietošanas tiesību darbības termiņš ir pagarināts;

11.3. numerācijas lietošanas tiesību darbības termiņš, ja numerācijas lietošanas tiesības ir pagarinātas uz konkrētu laikposmu, vai pagarināto numerācijas lietošanas tiesību darbības sākuma termiņš, ja numerācijas lietošanas tiesības ir pagarinātas uz nenoteiktu laiku.

12

12. Regulators par komersantam anulētajām numerācijas lietošanas tiesībām datubāzē reģistrē šādu informāciju:

12.1. komersanta nosaukums un vienotais reģistrācijas numurs;

12.2. numuru diapazons vai kods, kura lietošanas tiesības ir anulētas;

12.3. datums, ar kuru numerācijas lietošanas tiesības ir anulētas.

13

13. Regulators par tālāknodotajām numerācijas lietošanas tiesībām datubāzē reģistrē šādu informāciju:

13.1. tā komersanta nosaukums un vienotais reģistrācijas numurs, kurš tālāknodod numerācijas lietošanas tiesības;

13.2. tā komersanta nosaukums un vienotais reģistrācijas numurs, kurš tālāknodošanas kārtībā pārņem numerācijas lietošanas tiesības;

13.3. numerācijas diapazons vai kods, kura lietošanas tiesības ir tālāknodotas;

13.4. sākuma un beigu darbības termiņš, uz kuru numerācijas lietošanas tiesības ir tālāknodotas.

14

**III. Informācija par numerācijas izmantošanu**

14. Komersants iesniedz datubāzē šādu informāciju:

14.1. par ģeogrāfiskajiem numuriem:

14.1.1. galalietotājiem lietošanā piešķirtie numuri katrā nacionālajā numerācijas zonā;

14.1.2. lietošanā esošie numuri tehniskajām vajadzībām;

14.1.3. atslēgtie numuri, kuru galalietotāji ir izvēlējušies izmantot numura saglabāšanas pakalpojumu;

14.2. par publisko mobilo telefonu tīklu numuriem:

14.2.1. abonentiem lietošanā piešķirtie numuri;

14.2.2. galalietotājiem lietošanā esošie priekšapmaksas karšu numuri, kuriem nav beidzies izmantošanas termiņš;

14.2.3. lietošanā esošie numuri tehniskajām vajadzībām;

14.2.4. lietošanā esošie viesabonēšanas numuri;

14.2.5. atslēgtie numuri, kuru galalietotāji ir izvēlējušies izmantot numura saglabāšanas pakalpojumu;

14.3. bezmaksas izsaukuma pakalpojuma numuri, kas piešķirti lietotājam attiecīgo pakalpojumu sniegšanai;

14.4. dalītās samaksas pakalpojuma numuri, kas piešķirti lietotājam attiecīgo pakalpojumu sniegšanai;

14.5. papildu samaksas pakalpojuma numuri, kas piešķirti lietotājam attiecīgo pakalpojumu sniegšanai;

14.6. taksofonu numuri, kas pieslēgti taksofoniem;

14.7. virtuālo privāto tīklu numuri, kas piešķirti abonentiem;

14.8. publisko radiokomunikāciju tīklu numuri, kas piešķirti abonentiem;

14.9. virtuālā pasta numuri, kas piešķirti lietotājam vai pakalpojumam.

15

15. Ja komersants nav izmantojis nevienu no viņam piešķirtajiem numuriem (nav nodevis lietošanā abonentam, lietotājam, galalietotājam, nav izmantojis tehniskām vajadzībām vai viesabonēšanai, nav pieslēdzis taksofonam vai nav sniedzis pakalpojumu), komersants datubāzē ieraksta informāciju par viņam lietošanā piešķirto numuru neizmantošanu, izdarot attiecīgu atzīmi datubāzes uzstādījumu laukā.

16

16. Papildus šo noteikumu [14.punktā](http://likumi.lv/doc.php?id=179675#p14) minētajai informācijai komersants iesniedz datubāzē šādu informāciju:

16.1. par ģeogrāfiskajiem numuriem:

16.1.1. atslēgto galalietotāju numuru skaits katrā nacionālajā numerācijas zonā mēneša pēdējā dienā – numuri, kuri bija piešķirti galalietotājiem, tika atslēgti un triju mēnešu laikā netika piešķirti citiem galalietotājiem;

16.1.2. atslēgto galalietotāju numuru skaits katrā nacionālajā numerācijas zonā mēneša pēdējā dienā – numuri, kuri bija piešķirti galalietotājiem, tika atslēgti un ilgāk par trim mēnešiem netika piešķirti citiem galalietotājiem;

16.2. par publisko mobilo telefonu tīklu numuriem:

16.2.1. atslēgto abonentu numuru skaits mēneša pēdējā dienā – numuri, kuri bija piešķirti abonentiem vai pakalpojumiem, tika atslēgti un triju mēnešu laikā netika piešķirti citiem abonentiem vai pakalpojumiem;

16.2.2. atslēgto abonentu numuru skaits mēneša pēdējā dienā – numuri, kuri bija piešķirti abonentiem vai pakalpojumiem, tika atslēgti un ilgāk par trim mēnešiem netika piešķirti citiem abonentiem vai pakalpojumiem;

16.2.3. neizmantoto abonentu numuru skaits mēneša pēdējā dienā – abonentu numuri, kas sagatavoti izmantošanai abonentu identifikācijas moduļos SIM vai citos identifikācijas moduļos, bet vēl nav pieslēgti lietošanai un atrodas noliktavās vai tirdzniecības vietās;

16.2.4. atslēgto lietotāju numuru skaits mēneša pēdējā dienā – numuri, kuri bija piešķirti lietotājiem vai pakalpojumiem, tika atslēgti un triju mēnešu laikā netika piešķirti citiem lietotājiem vai pakalpojumiem;

16.2.5. atslēgto lietotāju numuru skaits mēneša pēdējā dienā – numuri, kuri bija piešķirti lietotājiem vai pakalpojumiem, tika atslēgti un ilgāk par trim mēnešiem netika piešķirti citiem lietotājiem vai pakalpojumiem;

16.2.6. neizmantoto lietotāju numuru skaits mēneša pēdējā dienā – abonentu numuri, kas sagatavoti izmantošanai abonentu identifikācijas moduļos SIM vai citos identifikācijas moduļos, bet vēl nav pieslēgti lietošanai un atrodas noliktavās vai tirdzniecības vietās;

16.3. par virtuālo privāto tīklu numuriem:

16.3.1. atslēgto abonentu numuru skaits mēneša pēdējā dienā – numuri, kuri bija piešķirti abonentiem, tika atslēgti un triju mēnešu laikā netika piešķirti citiem abonentiem;

16.3.2. atslēgto abonentu numuru skaits mēneša pēdējā dienā – numuri, kuri bija piešķirti abonentiem, tika atslēgti un ilgāk par trim mēnešiem netika piešķirti citiem abonentiem;

16.4. par publisko radiokomunikāciju tīklu numuriem:

16.4.1. atslēgto abonentu numuru skaits mēneša pēdējā dienā – numuri, kuri bija piešķirti abonentiem, tika atslēgti un triju mēnešu laikā netika piešķirti citiem abonentiem vai pakalpojumiem;

16.4.2. atslēgto abonentu numuru skaits mēneša pēdējā dienā – numuri, kuri bija piešķirti abonentiem, tika atslēgti un ilgāk par trim mēnešiem netika piešķirti citiem abonentiem vai pakalpojumiem;

16.5. par publisko telefonu tīklu operatoru pakalpojumu kodiem:

16.5.1. lietošanā esošo publisko telefonu tīklu operatoru pakalpojumu kodu “11X”, “12X”, “13X”, “14X”, “15X” un “17X” (triju ciparu formātā) skaits mēneša pēdējā dienā;

16.5.2. lietošanā esošo publisko telefonu tīklu operatoru pakalpojumu kodu “18XX”, “83XX–89XX” (četru ciparu formātā), “82XXX” (piecu ciparu formātā) skaits mēneša pēdējā dienā;

16.5.3. lietošanā esošo operatora izvēles kodu “101X”, “102X”, “103X” (četru ciparu formātā) un “10X”, “19X’’ (triju ciparu formātā) skaits mēneša pēdējā dienā.

17

17. Ja komersants pārskata mēnesī nav atslēdzis nevienu numuru un tam nav neizmantotu abonentu vai lietotāju numuru vai lietošanā nav publisko telefonu tīklu operatoru pakalpojumu kodu, komersants datubāzē iesniedz informāciju par numuru skaitu “nulle”.

18

**IV. Informācijas iesniegšanas termiņi**

18. Šo noteikumu II nodaļā minēto informāciju regulators reģistrē datubāzē šādos termiņos:

18.1. par piešķirtajām, pagarinātājām un anulētajām numerācijas lietošanas tiesībām – triju darbdienu laikā pēc regulatora lēmuma pieņemšanas;

18.2. par tālāknodotajām numerācijas lietošanas tiesībām – triju darbdienu laikā pēc informācijas saņemšanas no komersanta.

19

19. Šo noteikumu III nodaļā minēto informāciju komersants iesniedz datubāzē šādos termiņos:

19.1. šo noteikumu 14. un 15.punktā minēto informāciju pilnā apjomā komersants, kuram numerācijas lietošanas tiesības piešķirtas pirmo reizi, iesniedz mēneša laikā pēc pirmās pieslēgšanās datubāzei;

19.2. izmaiņas šo noteikumu 14. un 15.punktā minētajā informācijā, kā arī šo noteikumu 16. un 17.punktā minēto informāciju par iepriekšējo mēnesi – reizi mēnesī līdz desmitajam datumam;

19.3. par numuriem, kuru galalietotāji saņēmuši numuru saglabāšanas pakalpojumu – reizi diennaktī.

Ministru prezidents V.Dombrovskis

Vides aizsardzības

un reģionālās attīstības ministra vietā –

ekonomikas ministrs D.Pavļuts

Iesniedzējs:

vides aizsardzības

un reģionālās attīstības ministra vietā –

ekonomikas ministrs D.Pavļuts

Vīza:

valsts sekretāra vietā administrācijas vadītājs G.Kauliņš

15.01.2014. 12:54

A.Vāvere

66016536, [aija.vavere@varam.gov.lv](mailto:aija.vavere@varam.gov.lv)

20